РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 4

от заседание на Комисия „Съдебна карта и натовареност на
прокурори и следователи” към Прокурорската колегия
на Висшия съдебен съвет,
проведено на 26.04.2023 г.

Днес, 26.04.2023 год.  от 11.00  часа се проведе заседание на Комисия „Съдебна карта и натовареност на прокурори и следователи” към Прокурорската колегия на ВСС, в състав:

ПРЕДСЕДАТЕЛ:

ЧЛЕНОВЕ:	ПЛАМЕН НАЙДЕНОВ 

ОГНЯН ДАМЯНОВ

От администрацията на Висшия съдебен съвет присъстват експертните сътрудници към комисията: Красимира Василева – началник отдел „ПОНД“, дирекция „Правна“.

Заседанието на комисията протече при предварително обявения и приет от комисията дневен ред:

1. Писмо с вх. № ВСС-545/18.04.2023 год. от г-н Борислав Сарафов, директор на Националната следствена служба, с приложени статистически таблици  за разследваните досъдебни производства в Националната следствена служба, следствените отдели в окръжните прокуратури, Софийска градска прокуратура и Специализирана прокуратура през 2022 год.

ПО ДНЕВНИЯ РЕД:

1. ОТНОСНО: Писмо с вх. № ВСС-545/18.04.2023 год.от г-н Борислав Сарафов, директор на Националната следствена служба, с приложени статистически таблици за разследваните досъдебни производства в Националната следствена служба, следствените отдели в окръжните прокуратури, Софийска градска прокуратура и Специализирана прокуратура през 2022 год.

Комисия "Съдебна карта и натовареност на прокурори и следователи" към Прокурорската колегия на
Висшия съдебен съвет
Р Е Ш И :

1.1. ПРИЕМА предоставената от г-н Борислав Сарафов, директор на Националната следствена служба информация с приложени 14 броя статистически таблици за разследваните досъдебни производства в Националната следствена служба, следствените отдели в окръжните прокуратури, Софийска градска прокуратура и Специализирана прокуратура през 2022 год.
1.2. Внася материалите по точката на следващо редовно заседание на Прокурорската колегия на ВСС.
1.3. ПРЕДЛАГА на Прокурорската колегия на ВСС да приеме следните решения:
ПРОЕКТ

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И :

1. ПРИЕМА на основание чл. 30, ал. 5, т. 13 от Закона за съдебната власт информация за разследваните досъдебни производства в Националната следствена служба, следствените отдели в окръжните прокуратури, Софийска градска прокуратура и Специализирана прокуратура през 2022 год.
2. Информацията по т.1 да се публикува на интернет страницата на ВСС в раздел „Статистика“.

	ПРЕДСЕДАТЕЛ
					НА КСКНПС: /п/    
								ПЛАМЕН НАЙДЕНОВ

Изготвил:

Красимира Василева: ………………………..
Началник отдел „ПОНД", д-я "Правна", АВСС,
експертен сътрудник към комисията